ms en en en en id en en fr ms ca id en en en id en en fr ms ca ms ms en ms id id id id id id id ms id id ms id id id id id id ms id id id ms id ms id en id ms id id en en de en en nl en en en ms id en id en id en ms fr en id id en en en fa en en en en en en es en en ms en fr en en en en en id en en
PUISI 2007 Melabuhkan Tirainya – Saifulislam.Com
Saturday , September 3 2022
Segala puji bagi Allah, PUISI 2007 telah melabuhkan tirainya. “Begin with the End in Mind” pada mendefinisikan “Apa Erti Saya Menganut Islam” adalah tema yang dipilih kali ini, demi memberikan penghargaan kepada buku karangan Fathi Yakan dalam mencorakkan persoalan erti menjadi Muslim yang sebenar.
Syukur dengan segala kekurangan, terutamanya kekurangan pandangan saya yang kabur akibat Conjunctivitis, pengisian dapat disampaikan dengan sebaiknya.
01. SAYA MESTILAH MUSLIM DARI SEGI AQIDAH
Kenal diri, kenallah Ilahi. Peserta diajak menyelongkar keimanan agar kenyataan “saya bertuhankan Allah SWT” terlafaz dengan sari pati yang bermakna. Tadabbur zikir pada ayat-ayat maqroo’ah di dalam wahyu, dan tafakkur fikir pada ayat-ayat mandhoorah di dalam bahasa alam, dikemukakan sebagai wasilah membaca mesej Allah kepada kita.
Kamu belum beriman, sehinggalah kamu mengimani imanmu itu atas pilihan, bukan lagi sebuah warisan.
02. SAYA MESTILAH MUSLIM DARI SEGI IBADAH
Hidup ini, apa tujuannya? Kegagalan menjawabnya mengundang hidup yang gelisah menuju binasa. Jangan ditanya kepada manusia hidupnya untuk apa, kerana manusia lahir dengan seribu tanda tanya. Tanyalah Allah, dan Dia memberitahu bahawa “Tidaklah Aku ciptakan Jin dan manusia, melainkan agar mereka itu beribadah memperhambakan diri kepadaku”.
Ibadah adalah wasilah untuk menyemai jiwa hamba. Jiwa hamba yang menjadikan manusia itu mendukung erti hidup pada memberi. Memahami ibadah juga harus pada upaya melihat matlamat ibadah yang dikehendaki syara’ serta the big picture pada struktur hukum agar terserlah rasional dan sistematik ibadah di dalam Islam.
Jangan taassub mengikut, jangan taassub menolak… itulah kata kunci kesejahteraan menjadi mafhum dalam ibadah.
03. SAYA MESTILAH MUSLIM DARI SEGI AKHLAQ
Akhlaq yang terpuji adalah hasil yang dikehendaki dari ritual amalan. Akhlaq bukan etika yang terbit dari kepatuhan kepada peraturan. Akhlaq juga bukan hasil kebiasaan kepada sebuah persekitaran. Tetapi akhlaq adalah kelakuan yang terbit dari kepercayaan. Buat apa yang anda percaya, melaziminya hingga bahasa moden menyebut kelakuan itu sebagai TABIAT (Habit).
Jika mahu menyampaikan Islam ke dunia asing di perantauan ini, Islamkanlah akhlaq agar apa yang ingin disampaikan, telah sedia terserlah sebelum terungkap.
04. SAYA MESTILAH MUSLIM PADA KELUARGA
Manusia makhluk sinergi. Kejadian dirinya secara fitrah bergantung kepada orang lain dan menjadi tempat bergantung orang lain kepada dirinya. Sebelum terjun ke medan utama di gelanggang masyarakat, negara dan dunia, medan pertama menanti untuk kita berperanan sebaiknya, iaitulah keluarga.
Berumah tangga itu adalah sinergi. Namun sinergi itu pula adalah merisikokan kembara dari sesuatu yang jelas kepada kemungkinan-kemungkinan yang tidak diketahui. Akan tetapi, misteri itulah suatu keseronokan dan nikmat kehidupan. Asalkan begin with the end in mind dalam percintaan dan kekeluargaan, digarap dengan penuh kesempurnaan.
Kata kuncinya, jangan merancang hanya ke pelamin, tetapi merancanglah hingga ke lampin!
05. SAYA MESTILAH MAMPU MENGAWAL DIRI
Manusia mudah menjadi hamba kepada dirinya sendiri. Sebelum dia dijajah oleh penjajah dan tentera zalim, dirinya telah terlebih dahulu dijajah oleh sesuatu yang lebih sulit… dijajah nafsu serakah, dijajah hati yang rosak, dijajah minda yang tempang, dijajah DIRI berupa akal, hati dan nafsu. Maka demi sebuah kemerdekaan, dan pada cita-cita hidup untuk Islam, kenalilah akal, hati dan nafsu, serta kaedah membangunkan ketiga-tiga unsur manusiawi yang membentuk sejarah itu… dengan sebaiknya.
Muliakan akal kerana ia titik pisah antara dirimu dan haiwan ternak. Peliharalah hati, kerana ia titik titah pada perbuatan dan kemahuan. Didiklah nafsu yang ammarah kepada mutmainnah, agar tenang beriman dalam keindahan hidup bersama Tuhan.
06. SAYA MESTILAH MEYAKINI BAHAWA MASA DEPAN ADALAH UNTUK ISLAM
Sungguh sedap lidah menyebut, sungguh manis telinga mendengar. Slogan besar bahawa masa depan hanya mampu dipimpin oleh Islam. Ia kosong, jika menyebutnya tanpa faham dan tanpa usaha. Kuncinya harus pada menyempurnakan tuntutan Syariatullah dan Sunnatullah… seperti Muhammad al-Fatih dan kejayaannya menundukkan Constantinople di akhir era pertengahan. Dukunglah Sunnatullah, dan junjunglah Syariatullah… untuk misi umat akhir zaman memimpin manusia dan kehidupan.
Kata kuncinya, percaya selepas melihat sesuatu, hanyalah ikutan. Tetapi percaya sebelum melihat sesuatu dan bekerja keras untuk melihat apa yang kita percaya, itulah nilai iman dan keyakinan. Yakinlah bahawa masa depan adalah milik Islam, lantas bekerja keraslah untuk melihat apa yang kita percaya!
07. MUSLIM PEDULI KEPADA ISLAM
Apa ertinya menjadi Muslim yang tidak peduli kepada Islam?
Menjawab persoalan apa erti saya menganut Islam, sebahagian daripada jawapannya adalah pada meletakkan diri di landasan kepedulian terhadap persoalan ummah. Setelah menikmati keseronokan menerima, bangkitlah untuk menghayati kemanisan memberi. Berdakwahlah… secara inside-out, iaitu pada mengisi makna kehidupan.
Ayuh berusrah, ayuh berhalaqah. Namun tarbiyah itu adalah coaching, bukannya preaching. Manusiawikan dakwah, kerana dakwah itu adalah untuk mencorakkan manusia dengan acuan Allah.
Alhamdulillah, 7 slot telah selesai saya bentangkan. Semoga kesemuanya dapat digarap oleh peserta agar mereka terus bangga hidup sebagai Muslim, dan mahu berkongsi keislaman dengan setiap insan yang ditemui dalam kehidupan.
Sebahagian daripada rombongan Republic Czech yang datang ke PUISI 2007
Saya berasa terharu kerana begitu ramai peserta yang datang dari Republik Czech, malah ada juga peserta dari Australia dan Kanada. Semoga penyertaan mereka dalam program sebegini akan memberikan inspirasi kepada mereka untuk menyuburkan Islam di negara masing-masing.
Saya sentiasa berada di sini untuk menyokong, memotivasi dan memberi suntikan semangat dan keyakinan… agar APA ERTI SAYA MENGANUT ISLAM, dijawab pada tindakan, bukan sekadar perkataan dan kalam kosong penghias angan-angan.
ABU SAIF @ www.saifulislam.com
Dublin, Republic of Ireland
Previous PUISI 2007: Saya Diserang!
Next Manusia Separuh Manusiawi
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved